## R O N D O

Rondo ( fr. rondeau – krog, kolo, pesem v krogu) je bil sprva vedra družabna pesem, v katerem sta se izmenjavala *kuplet* ( vedno drugačna melodija, ali pa vsaj drugačno besedilo) in *refren* – pripev, ki je bil stalen.

V umetno glasbo se je rondo preselil v 17. stoletju: postal je instrumentalna skladba, pri kateri se ista glasbena misel - *tema*

večkrat povrne. Njene ponovitve ločujejo glasbene misli, ki so včasih bodisi *medigre* ( epizode), bodisi temi izrazito kontrastne.

Rondo, ki je bil običajen pred letom 1750 :

### VERIŽNI RONDO

Posamezni oblikovni členi so nanizani premočrtno.

**A B A C A D** itd………… **A** + koda

Rondo, ki je bil običajen po letu 1750:

### SIMETRIČNI RONDO

Stari verižni rondo niza glavne melodije in medigre, novi klasicistični rondo pa teži k simetriji in kontrastu.

**A B A1 C A2 B A3** + koda

Za rondo pa ni značilno le vračanje ( ponavljanje ) istih glasbenih enot (tem) pač pa njihova vedrina in razigranost. Rondoji ne skrivajo ljudski plesni izvor. Številne sonate, simfonije, koncerti in podobna večstavčna dela se rada končujejo z njimi.